**Ministru kabineta noteikumu projekta**

**“Grozījumi Ministru kabineta 2020. gada 9. jūnija noteikumos Nr. 360 “**[**Epidemioloģiskās drošības pasākumi Covid-19 infekcijas izplatības ierobežošanai**](https://likumi.lv/ta/id/315304-epidemiologiskas-drosibas-pasakumi-covid-19-infekcijas-izplatibas-ierobezosanai)**”” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījumi Ministru kabineta 2020. gada 9. jūnija noteikumos Nr. 360 “Epidemioloģiskās drošības pasākumi Covid-19 infekcijas izplatības ierobežošanai”” (turpmāk – projekts) mērķis ir paredzēt atšķirīgu pieeju speciālo skolu audzēkņu testēšanai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Izdoti saskaņā ar Epidemioloģiskās drošības likuma 3. panta otro daļu, 14. panta pirmās daļas 5. punktu, 19. panta pirmo un 2.1 daļu, 19.1 pantu, 30. panta trešo daļu, 31. panta piekto daļu, 39. panta pirmo un otro daļu un Covid-19 infekcijas izplatības pārvaldības likuma 4. panta 1., 2., 3., 4., 5., 6., 7., 8., 9., 10., 11., 12., 13., 14. , 16., 17., 18. un 21. punktu un 6.1panta otro daļu un 6.3panta otro daļu, 6.4 panta otro daļu, 6.7 panta pirmo, otro daļu un trešo daļu, 6.9 panta otro daļu un 10.4 panta trešo daļu un Farmācijas likuma 5. panta 3. un 12. punktu.Veselības ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai veicinātu drošu vidi izglītības iestādēs, 2020.gada 9.jūnija MK noteikumi Nr.360 “Epidemioloģiskās drošības prasības Covid-19 izplatības ierobežošanai” (turpmāk tekstā - Noteikumi), paredz to, ka pamatizglītības un vidējās izglītības programmu  izglītojamie piedalās klātienes izglītības procesā, ja ir veikuši Covid-19 iknedēļas testu. Covid-19 testu var neveikt izglītojamie, kam ir vakcinācijas vai pārslimošanas sertifikāts. Šis nosacījums skar arī speciālo skolu audzēkņus. Minēto skolu audzēkņi ir viena no augsta riska personu grupām, jo šiem bērniem Covid-19 varētu izpausties smagākā formā. Tādēļ šajās skolās ir būtiski nodrošināt epidemioloģisko uzraudzību un pasākumus, kas ierobežotu Covid-19 infekcijas izplatīšanos. Tādēļ ir svarīga šo skolu audzēkņu testēšana, lai savlaicīgi atklātu infekcijas gadījumus šo bērnu vidū un savlaicīgi novērstu viņiem inficēšanās riskus un inficēšanās gadījumā sniegtu nepieciešamo veselības aprūpi. Tajā pat laikā ir jārespektē šo bērnu tiesības uz izglītību, tai skaitā ņemot vērā viņu īpašās vajadzības. Tādēļ ir jāveic grozījumi Noteikumos, lai paredzētu atšķirīgu pieeju speciālo skolu audzēkņu testēšanai.  Lai sabalansētu epidemioloģiskās drošības prasības un šo bērnu speciālās vajadzības pēc izglītības, speciālo skolu audzēkņi ir jātestē uz Covid-19, individuāli izvērtējot katru gadījumu un lemjot par risinājumiem, kas katram konkrētam skolēnam ir draudzīgāks un nerada traumējošu psiholoģisku ietekmi. Tādēļ ir jāparedz iespēja, ka šādās skolās testēšana uz Covid-19 tiek veikta izlases veidā, vadoties no epidemioloģiskās drošības riskiem un iespējām veikt bērnu testēšanu bērniem draudzīgā veidā. Tādēļ šo audzēkņu testēšana ir jāplāno skolas personālam  un ārstniecības personām vienojoties par procedūrām katras konkrētās skolas audzēkņu testēšanai, individuāli izvērtējot, kā to veikt katrā konkrētā izglītības iestādē. Lai varētu tikt izvērtēti epidemioloģiskās drošības riski Covid-19 testēšanas organizēšanai katrā izglītības iestādē, Slimību profilakses un kontroles centrs savā mājaslapā publicēs rekomendācijas testējamo izglītojamo izlases veidošanai.  |
| 3. | Projekta izstrādē iesaistītās institūcijas un publiskas personas kapitālsabiedrības | Veselības ministrija, Slimību profilakses un kontroles centrs |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Speciālo skolu izglītojamie un personāls. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3. | Administratīvo izma monetārs novērtējums | Administratīvās izmaksas (naudas izteiksmē) gada laikā mērķgrupai, ko veido fiziskas personas, nepārsniedz 200 eiro, bet mērķgrupai, kuru veido juridiskas personas, – 2000 eiro. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
|  **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Pēc projekta izstrādes paredzēts informāciju par veiktajiem grozījumiem ievietot Veselības ministrijas un Slimību profilakses un kontroles centra tīmekļvietnēs, kā arī paredzēts to elektroniski izplatīt iesaistītajām organizācijām un institūcijām. |
| 2. | Sabiedrības līdzdalība projekta izstrādē | Tā kā projekts tiek virzīts steidzamības kārtā, sabiedrības iesaiste projekta izstrādē netika organizēta. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Speciālās skolas |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

|  |  |
| --- | --- |
| Veselības ministrs |  D. Pavļuts |

Vīza: valsts sekretāre I. Dreika